钦定古今图书集成/明伦汇编/宫闱典/第010卷 > 《上太皇太后贺正表》前人
## 钦定古今图书集成/明伦汇编/宫闱典/第010卷 > 《上太皇太后贺正表》前人

尧历授时，夏正建统。气迎交泰之会，祥应重明之朝。
恭惟太皇太后陛下，道无能名，德博而化。天人所助，
本《羲》《易》之益谦；慈俭不居，得老氏之“三宝。”时逢吉旦，
福集清宫。臣职守江湖，心驰象魏。天威咫尺，想闻清
跸之音。眉寿万年，远奉称觞之庆。